Z A P I S N I K

 sa 07. sjednice Općinskog vijeća Općine Babina Greda održane dana 21. prosinca 2021. godine u Vijećnici Općine Babina Greda sa početkom u 18:00 sati.

 NAZOČNI: Tomo Đaković, Mato Čivić, Ivan Kedačić, Marija Gregorović, Ivan Katušić, Josip Gregorović, Jakob Ličanin, Mato Petričević, Violeta Gregorović, Dejan Gregić, Marko Mrkonjić.

Nenazočni: Zvonko Petričević.

Kasnije su došli: Vedrana Džoić.

Osim članova Općinskog vijeća, nazočni su:

Općinski načelnik: Josip Krnić,
Pročelnik JUO: Tomislav Kopić - zapisničar,
Referent za financijsko – računovodstvene poslove: Jelena Grgić.

 Predsjednik Općinskog vijeća otvorio je 07. sjednicu općinskog vijeća, pozdravio nazočne, ustanovio da je na sjednici nazočno 11 vijećnika i da postoji kvorum, a 2 vijećnika nedostaju te je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o imenovanju ravnateljice Općinske narodne knjižnice,
3. Donošenje Odluke o izmjeni i dopuni Odluke o davanju koncesije za obavljanje komunalne djelatnosti skupljanja, odvoza i odlaganja komunalnog otpada sa područja Općine Babina Greda,
4. Donošenje Odluke o davanju reciklažnog dvorišta na upravljanje,
5. Donošenje Odluke o usvajanju Izvješća Državnog ureda za reviziju o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Vukovarsko - srijemske županije za 2019. i 2020. godinu,
6. Donošenje Proračuna Općine Babina Greda za 2022. godinu, i Projekcije Proračuna Općine Babina Greda za 2023.g. i 2024.g.,
7. Donošenje Odluke o izvršavanju Proračuna Općine Babina Greda za 2022.g.,
8. Donošenje Odluke o Planu razvojnih programa Općine Babina Greda za razdoblje 2022. - 2024.g.,
9. Donošenje Programa javnih potreba udruga u kulturi za 2022.g.,
10. Donošenje Programa javnih potreba sportskih udruga za 2022.g.,
11. Donošenje Programa korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2022.godini na području Općine Babina Greda,
12. Donošenje programa gradnje objekata i uređaja komunalne infrastrukture za 2022.g.,
13. Donošenje programa održavanja komunalne infrastrukture za 2022.g.,
14. Donošenje programa o utrošku sredstava ostvarenih od šumskog doprinosa u 2022.g.,
15. Donošenje socijalnog programa Općine Babina Greda za 2022.g.,
16. Donošenje programa mjera zaštite pučanstva od zaraznih bolesti – dezinfekcija, dezinsekcija i deratizacija na području Općine Babina Greda za 2022.g.,
17. Donošenje Odluke o kupnji poslovnog udjela,
18. Donošenje Odluke o utvrđivanju visine naknade na groblju u Općini Babina Greda,
19. Donošenje Odluke o mjerama poticaja kupovine i izgradnje nekretnina na području Općine Babina Greda za 2022. godinu,
20. Donošenje Odluke o imenovanju povjerenstva za popis imovine i sredstava Općine Babina Greda sa stanjem na 31.12.2021. godine,
21. Donošenje Odluke o usvajanju Plana djelovanja na smanjenju šteta od prirodnih nepogoda za Općinu Babina Greda za 2022. godinu,
22. Donošenje Analize stanja sustava civilne zaštite na području Općine Babina Greda u 2021.g.,
23. Donošenje Godišnjeg plana razvoja sustava civilne zaštite na području Općine Babina Greda za 2022.g. i projekcije za 2023.g. i 2024.g.,
24. Donošenje Smjernica za organizaciju i razvoj sustava civilne zaštite na području Općine Babina Greda za period 2022.g. – 2025.g.,
25. Donošenje Suglasnosti na Pravilnik o plaći, naknadama plaće i drugih materijalnih prava radnika zaposlenih u Dječjem vrtiću “Regoč”,
26. Rješavanje prispjelih predmeta:

a) zahtjev za smanjenje naknade po Ugovoru o pravu građenja od 17.07.2020. godine.

**Predložen Dnevni red je usvojen sa: 10 glasova „ZA“, 0 glasova „PROTIV“, 1 glas „SUZDRŽAN“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Tomo Đaković: konstatirao je da u zapisniku sa prethodne sjednice općinskog vijeća ima nazočno 11 vijećnika, a navedenih je 10 u zapisniku te nedostaje Josip Gregorović.

Marko Mrkonjić: rekao je da u zapisniku jasno stoji tko je nenazočan a to su Marko Mrkonjić i Zvonko Petričević, što isto znači da su ostali bili nazočni.

Tomo Đaković: dao je na glasanje zapisnik sa prethodne sjednice općinskog vijeća sa ispravkom da se navedene u nazočne da je na istoj sjednici bio prisutan i Josip Gregorović.

Kako se nitko više nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa navedenim ispravkom 10 glasova „ZA“, 0 glasova „PROTIV“ i 1 glas „SUZDRŽAN“.

**Došla je Vedrana Džoić u 18:07 sati.**

Točka 2.

Predsjednik Općinskog vijeća dao je na raspravu prijedlog Odluke o imenovanju ravnateljice Općinske narodne knjižnice.

Marko Mrkonjić: upitao je da li je njoj istekao ugovor i zato se ide na novo imenovanje?

Josip Krnić: potvrdno je odgovorio.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o imenovanju ravnateljice Općinske narodne knjižnice, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o davanju koncesije za obavljanje komunalne djelatnosti skupljanja, odvoza i odlaganja komunalnog otpada sa područja Općine Babina Greda.

Marko Mrkonjić: upitao je da li je to samo odvoz ili i upravljanje.

Josip Krnić: odgovorio je da pod ovom točkom ide dopuna usluge, a pod slijedećom ide upravljanje reciklažnim dvorište, te koncesija traje još 7 godina.

Mato Čivić: rekao je da se ovdje dodaje još samo usluga odvoza sa Reciklažnog dvorišta.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o davanju koncesije za obavljanje komunalne djelatnosti skupljanja, odvoza i odlaganja komunalnog otpada sa područja Općine Babina Greda, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o davanju reciklažnog dvorišta na upravljanje.

Marko Mrkonjić: rekao je da općinski načelnik je dao odgovor na ovu točku u prethodnom odgovoru.

Dejan Gregić: upitao je da li će se naplaćivati dovoz otpada na reciklažno dvorište pošto je isti koncesionar koji naplaćuje uslugu, te da li će isti i to naplaćivati, kako je zaštićeno naše stanovništvo?

Marko Mrkonjić: je rekao da je ovo u redu što je Dejan Gregić rekao i dobro je pitao, te upitao je da li će biti i zaposlen na reciklažnom dvorištu mještanin iz Babine Grede?

Josip Krnić: odgovorio je da zbrinjvanje otpada košta, 36 kategorija otpada će se zbrinjavati na našem reciklažnom dvorištu, a mještani koji dovoze otpad njih neće ništa koštati. Iz okolnih općina pojedini načelnici zovu jer ih zakon tjera da moraju imati ili se priključiti na najbliže reciklažno dvorište da zbrinjavaju otpad kod nas. Sigurno će netko raditi iz Babine Grede. Reciklažno dvorište onako kako je predano tako mora biti i održavano. Napomenuo da koncesija traje još 7 godina a za to vrijeme biti će netko drugi u vijeću, pa će dalje odlučivati, te svatko tko doveze otpad isti mora i razvrstati.

Marko Mrkonjić: je rekao da je bitno da radi netko iz Babine Grede.

Dejan Gregić: rekao je da treba voditi računa što staviti u ugovor da on bude zapravo dobar gospodar reciklažnog dvorišta.

Josip Krnić: je odgovorio da će to biti uglavljeno u ugovor.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju reciklažnog dvorišta na upravljanje, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o usvajanju Izvješća Državnog ureda za reviziju o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Vukovarsko - srijemske županije za 2019. i 2020. godinu.

Dejan Gregić: upitao je na stranici 5 što znači neučinkovito?

Tomislav Kopić: odgovorio je da na istoj stranici gore piše učinkovito te da je to samo obrazloženje, te da je općina dobila rezultat da se učinkovito upravlja komunalnom infrastrukturom na području Općine Babina Greda.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća Državnog ureda za reviziju o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Vukovarsko - srijemske županije za 2019. i 2020. godinu, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Proračuna Općine Babina Greda za 2022. godinu, i Projekcije Proračuna Općine Babina Greda za 2023.g. i 2024.g.

Mato Čivić: rekao je da se Odbor za financije i općinski proračun sastao dana 16.12.2021. godine, i da se ovakav Proračun dao kao prijedlog na Općinsko vijeće sa projekcijama za 2023. i 2024. godinu.

Marko Mrkonjić: upitao je stavka u proračunu pomoći iz inozemstva u iznosu od 15.700,000,00 kuna, to znači da je izvorni proračun onda 12.000,000,00 kuna?

Josip Krnić: odgovorio je da ono što je sigurno da proračun Općine Babina Greda je od 5 do 7 milijuna kuna, ostalo su EU sredstva. Proračun se bazira na EU sredstvima, državnih poticaja, državnih poravnanja što je donio Andrej Plenković. Općina Babina Greda će se zadužiti za dvoranu i za ostale projekte na 15 godina (dom kulture, promocija zdravlja). Napomenuo je da na računu općine je trenutno 3.000,000,00 kuna, a proračun je spisak želja.

Mato Čivić: rekao je da je došlo do izmjene u knjiženju sredstva od decentralizacije bila su porez, a sada su pomoći, te velika stavka u proračunu je Dječji vrtić “Regoč” koji košta općinu 1.200,000,00 kuna, a sa troškom roditelja to je cijena oko 1.900,000,00 kuna, ostale stavke su EU projekti.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Proračuna Općine Babina Greda za 2022. godinu, i Projekcije Proračuna Općine Babina Greda za 2023.g. i 2024.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽAN“.

Točka 7.

Predsjednik Općinskog vijeća dao je na raspravu prijedlog Odluke o izvršavanju Proračuna Općine Babina Greda za 2022.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvršavanju Proračuna Općine Babina Greda za 2022.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o Planu razvojnih programa Općine Babina Greda za razdoblje 2022. - 2024.g.

Dejan Gregić: upitao je stavka 42 poticanje razvoja poljoprivrede i srednjeg poduzetništva, a za male poduzetnike, što je s njima?

Jelena Grgić: odgovorila da se ta stavka odnosi na sve.

Marko Mrkonjić: upitao je pod stavkom 42 - cesta do zone imamo je već par godina u projekcijama , a nikako da se realizira, što je s njom?

Josip Krnić: odgovorio je da je bilo problema oko izdavanja građevinske dozvole, i sa Hrvatskim vodama oko prava građenja na kanalu, cesta je širine 6 metara te sa privatnicima je trajalo sve dok se riješilo.

Marko Mrkonjić: rekao je da kada treba dati nekome pravo služnosti se daje, a kada netko to isto treba općini onda bude problem.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o Planu razvojnih programa Općine Babina Greda za razdoblje 2022. - 2024.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 9.

Predsjednik Općinskog vijeća dao je na raspravu prijedlog Programa javnih potreba udruga u kulturi za 2022.g.

Mato Čivić: rekao je da niz Odluka koje se donose, to su stavke iz proračuna.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Programa javnih potreba udruga u kulturi za 2022.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 10.

Predsjednik Općinskog vijeća dao je na raspravu prijedlog Programa javnih potreba sportskih udruga za 2022.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Programa javnih potreba sportskih udruga za 2022.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 11.

Predsjednik Općinskog vijeća dao je na raspravu prijedlog Programa korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2022.godini na području Općine Babina Greda.

Marko Mrkonjić: upitao je u čl. 4. st. 1. predmetne Odluke, da se dosta sredstava odvaja i za financiranje LAG Bosutski niz, a zanima ga da li je netko od poljoprivrednika sa područja Općine Babina Greda imao koristi do sada?

Josip Krnić: je odgovorio da zadnji puta na mjeri su dobila 4 OPG-a iz Babine Grede financijska sredstva, a sada je trenutno još neka evaulacija pa ima prijavljenih te se vidjeti. Ide javni natječaj za ulaganje u poljske puteve 1.200,000,00 kuna kroz 4 godine, a ide i analiza tla na godinu, i treba im pomoći jer su oni dužni raditi tu analizu tla. Rekao je da općina može sufinancirati i po litri mlijeka 0,10 kuna samo da se ima gdje plasirati mlijeko. Prioriteti su poljski putevi, i kada je bio dožupan VSŽ i predstavnici Hrvatskih voda, dogovoreno je da će se raditi intezivno na održavanju kanalske mreže 3. i 4. reda tu će se uključiti i općina. Rekao je za kraj da treba riješiti kanalsku mrežu, a prije je bilo u projekcijama Hrvatskih voda i tako su očišćena okolna mjesta, pa valjda će i naša općina doći na red. Ovdje je osnovna grana poljoprivreda, a evo tu je i oporba pa će se skupa osmisliti neki program, a sve u skladu sa Smart Rural 21 i u suradnji sa Faklutetom agrobiotehničkih znanosti Osijek.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Programa korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2022. godini na području Općine Babina Greda, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 12.

Predsjednik Općinskog vijeća dao je na raspravu prijedlog Programa gradnje objekata i uređaja komunalne infrastrukture za 2022.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Programa gradnje objekata i uređaja komunalne infrastrukture za 2022.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 13.

Predsjednik Općinskog vijeća dao je na raspravu prijedlog Programa održavanja komunalne infrastrukture za 2022.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje programa održavanja komunalne infrastrukture za 2022.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 14.

Predsjednik Općinskog vijeća dao je na raspravu prijedlog Programa o utrošku sredstava ostvarenih od šumskog doprinosa u 2022.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Programa o utrošku sredstava ostvarenih od šumskog doprinosa u 2022.g., te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 15.

Predsjednik Općinskog vijeća dao je na raspravu prijedlog socijalnog programa Općine Babina Greda za 2022.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje socijalnog programa Općine Babina Greda za 2022.g., te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 16.

Predsjednik Općinskog vijeća dao je na raspravu prijedlog Programa mjera zaštite pučanstva od zaraznih bolesti – dezinfekcija, dezinsekcija i deratizacija na području Općine Babina Greda za 2022.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Programa mjera zaštite pučanstva od zaraznih bolesti – dezinfekcija, dezinsekcija i deratizacija na području Općine Babina Greda za 2022.g., te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 17.

Predsjednik Općinskog vijeća dao je na raspravu prijedlog Odluke o kupnji poslovnog udjela.

Marko Mrkonjić: upitao je ovdje se radi o VTV-u, a tko je vlasnik 50% udjela?

Josip Krnić: odgovorio je da grad Vinkovci imaju vlasništvo 25%, a županija oko 15% dok ostali će imati preostale djelove udjela VTV-a.

Marko Mrkonjić: rekao je da će televizija uvijek ostati, a i nisu neki novci.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o kupnji poslovnog udjela, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 18.

Predsjednik Općinskog vijeća dao je na raspravu prijedlog Odluke o utvrđivanju visine naknade na groblju u Općini Babina Greda.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o utvrđivanju visine naknade na groblju u Općini Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 19.

Predsjednik Općinskog vijeća dao je na raspravu prijedlog Odluke o mjerama poticaja kupovine i izgradnje nekretnina na području Općine Babina Greda za 2022. godinu.

Josip Krnić: rekao je obzirom da ste dobili Odluku i navedene su sve kategorije, a prošli puta smo usvojili sve one koji imaju 5 i više djece, zamolio je da se usvoji ovaj program sa malim dodatkom u njega, a to je da se uvede da imaju pravo i samohrani roditelji.

Marko Mrkonjić: rekao je da se na taj način smanjuje samo populacija, tj. demografija.

Josip Krnić: rekao je da se usvoji ta izmjena da i samohrani roditelji imaju na novčana sredstva.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o mjerama poticaja kupovine i izgradnje nekretnina na području Općine Babina Greda za 2022. godinu sa izmjenama koje je predložio općinski načelnik Josip Krnić, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 20.

Predsjednik Općinskog vijeća dao je na raspravu prijedlog Odluke o imenovanju povjerenstva za popis imovine i sredstava Općine Babina Greda sa stanjem na 31.12.2021. godine.

Mato Čivić: je pročitao članove Povjerenstva koje je Odbor za izbor i imenovanje predložio.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o imenovanju povjerenstva za popis imovine i sredstava Općine Babina Greda sa stanjem na 31.12.2021. godine, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 21.

Predsjednik Općinskog vijeća dao je na raspravu prijedlog Odluke o usvajanju Plana djelovanja na smanjenju šteta od prirodnih nepogoda za Općinu Babina Greda za 2022. godinu.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Plana djelovanja na smanjenju šteta od prirodnih nepogoda za Općinu Babina Greda za 2022. godinu, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 22.

Predsjednik Općinskog vijeća dao je na raspravu prijedlog Analize stanja sustava civilne zaštite na području Općine Babina Greda u 2021.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Analize stanja sustava civilne zaštite na području Općine Babina Greda u 2021.g., te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasova „SUZDRŽANIH“.

Točka 23.

Predsjednik Općinskog vijeća dao je na raspravu prijedlog Godišnjeg plana razvoja sustava civilne zaštite na području Općine Babina Greda za 2022.g. i projekcije za 2023.g. i 2024.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Godišnjeg plana razvoja sustava civilne zaštite na području Općine Babina Greda za 2022.g. i projekcije za 2023.g. i 2024.g., te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 24.

Predsjednik Općinskog vijeća dao je na raspravu prijedlog Smjernica za organizaciju i razvoj sustava civilne zaštite na području Općine Babina Greda za period 2022.g. – 2025.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Smjernica za organizaciju i razvoj sustava civilne zaštite na području Općine Babina Greda za period 2022.g. – 2025.g., te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 25.

Predsjednik Općinskog vijeća dao je na raspravu prijedlog Suglasnosti na Pravilnik o plaći, naknadama plaće i drugih materijalnih prava radnika zaposlenih u Dječjem vrtiću “Regoč”.

Marko Mrkonjić: upitao je da li se ovo prepisano iz zakona, osnovna prava?

Tomislav Kopić: odgovorio je potvrdno.

Josip Krnić: rekao je da se ovo odnosi na čisto usklađenje sa zakonom.

**Izašla je van vijećnica Vedrana Džoić u 18:51 sati.**

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Suglasnosti na Pravilnik o plaći, naknadama plaće i drugih materijalnih prava radnika zaposlenih u Dječjem vrtiću “Regoč”, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 26.

Predsjednik Općinskog vijeća dao je na raspravu zahtjev za smanjenje naknade po Ugovoru o pravu građenja od 17.07.2020. godine od Poljoprivredno prerađivačke zadruge “Babogredski feniks” Babina Greda.

Marko Mrkonjić: upitao je tko je odredio tih 7.000,00 kuna da se mora platiti, da li je postojala neka licitacija?

Mato Čivić: odgovorio je da je isti podnio zahtjev za pravo građenje, te je na vijeću donesena odluka o visini naknade prava građenja.

**Vratila se na sjednicu vijećnica Vedrana Džoić u 18:52 sati.**

Marko Mrkonjić: dodao je da masa ljudi ide na javne natječaje nešto platis, a izgubiš.

Mato Čivić: odgovorio je da podnositelj ovog zahtjeva je išao na mjeru EU ali nije prošao, a sada ide ponovo na mjeru EU, ali ima i građevinsku dozvolu za taj projekt.

Marko Mrkonjić: napomenuo je da su prošle 2 godine te da je isti mogao to već na kraju godine podnijeti i tražiti ovo što traži sada.

Josip Krnić: rekao je da sama ideja je odlična, te da je to zadruga kojom upravlja Mato Petričević, projektna dokumentacija ih je koštala, a imaju i lokacijsku dozvolu i građevinsku dozvolu, i napomenuo da je UNI VIRIDAS plaćao 1.800,00 kuna godišnje po hektaru, a ovdje da treba biti nešto drugačije.

Dejan Gregić: rekao da mu općina sufinancira taj dio.

Marko Mrkonjić: rekao da treba napraviti aneks ugovora, a da u tome nije trebalo biti ni 1.000,00 kuna dok se isto ne izgradi.

Ivan Kedačić: upitao je što ako prođe na projektu što dalje?

Josip Krnić: odgovorio da onda mora nastaviti plaćati dalje po ugovoru.

Upitao je vijećnicu Vedranu Džoić gdje se može kandidirati trg?

Vedrana Džoić: je odgovorila da će se moći kandidirati na mjeru nacionalnog plana i oporavka.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke na temelju zahtjeva za smanjenje naknade po Ugovoru o pravu građenja od 17.07.2020. godine od Poljoprivredno prerađivačke zadruge “Babogredski feniks” Babina Greda, te se nakon provedenog glasanja konstatira da je Odluka donesena sa 8 glasova „ZA“, 1 glas „PROTIV“ i 3 glasa „SUZDRŽANIH“.

Sjednica je završena u 19:01 sati.

 Zapisničar: Predsjednik Općinskog vijeća:

 Tomislav Kopić Tomo Đaković